

REPUBLIKA HRVATSKA

POŽEŠKO-SLAVONSKA ŽUPANIJA

OPĆINA BRESTOVAC

**Bilješke uz financijske izvještaje za**

**razdoblje od 01. siječnja do 31. prosinca 2022. godine**

**Uvodna bilješka – podaci o obvezniku:**

Općina Brestovac

Požeška 76

34322 Brestovac

OIB: 53610608235

Matični broj: 02580390

Broj RKP-a: 32490

Šifra općine: 035

Razina: 22 – Proračun jedinice lokalne i područne (regionalne) samouprave

Razdjel: 000

Šifra djelatnosti: 8411 – Opće djelatnosti javne uprave

Broj računa: HR9225000091803500004

Člankom 7. Pravilnika o financijskom izvještavanju u proračunskom računovodstvu propisan je sadržaj financijskih izvještaja. Bilješke uz financijske izvještaje sastavni su dio financijskih izvještaja proračuna. Temeljem članka 13. Bilješke su dopuna podataka uz financijske izvještaje.

Članak 14. Pravilnika o financijskom izvještavanju u proračunskom računovodstvu propisuje obvezne Bilješke uz Bilancu čiji su sadržaj i forma propisani Pravilnikom.

Općina Brestovac pri evidentiranju poslovnih promjena primjenjuje modificirano računovodstveno načelo priznavanja prihoda i rashoda te je obveznik proračunskog računovodstva.

Općina Brestovac nema proračunskih korisnika te su redovni i konsolidirani godišnji izvještaji identični.

**Bilješke uz obrazac PR-RAS:**

**Prihodi poslovanja:**

|  |  |  |
| --- | --- | --- |
| 6 PRIHODI POSLOVANJA | 2021 | 2022 |
| 61 Prihodi od poreza | 2.518.121 | 3.022.611,84 |
| 63 Pomoći iz inozemstva i od subjekata unutar općeg proračuna | 5.548.058 | 5.401.398,04 |
| 64 Prihodi od imovine | 314.280 | 423.719,36 |
| 65 Prihodi od upravnih i administrativnih pristojbi, pristojbi po posebnim propisima i naknada | 1.584.173 | 1.759.249,98 |
| 68 Kazne, upravne mjere i ostali prihodi | 22 | 3.342,19 |
| UKUPNO | 9.964.654 | 10.610.321,41 |

**Šifra 611 Porez i prirez na dohodak**

Prihodi po ovoj osnovi odnose se na porez i prirez na dohodak od nesamostalnog rada koji je 28% veći u odnosu na prethodno razdoblje zbog bolje naplate tražbina u rokovima dospijeća.

**Šifra 613 Porezi na imovinu**

Prihodi po ovoj osnovi odnose se na porez na kuće za odmor u iznosu od 13.971,25 kn, te na porez na promet nekretnina koji iznosi 250.593,88 kn i manji su za 32% u odnosu na prethodnu godinu zbog ostvarene manje vrijednosti u prometu nekretninama.

**Šifra 614 Porezi na robu i usluge**

Prihodi po ovoj osnovi odnose se na porez na potrošnju alkoholnih i bezalkoholnih piće u iznosu od 22.881,55 kn, te porez na tvrtku u iznosu od 351,29 kuna koji je ukinut novim Zakonom o lokalnim porezima, pa su prihodi ostvareni od naplate dospjelih tražbina iz ranijih razdoblja.

**Šifra 6331 Tekuće pomoći proračunu iz drugih proračuna**

Prihodi po ovoj osnovi odnose se na tekuće pomoći iz državnog i županijskog proračuna i ostvarene su u iznosu od 4.906.004,23 kuna što je 2% veće ostvarenje u odnosu na prethodnu godinu. Odnose se na kompenzacijsku mjeru iz državnog proračuna za siječanj-prosinac 2022. koja se od 01.01.2021. godine evidentira na osnovnom računu 6331.

**Šifra 6332 Kapitalne pomoći proračunu iz drugih proračuna**

Prihodi po ovoj osnovi odnose se na kapitalne pomoći iz državnog proračuna i ostvarene su u iznosu od 450.648,36 kuna.

Pomoći se odnose na sufinanciranje projekata od strane Ministarstava:

-196.216,06 kuna za sufinanciranje projekta izgradnje pješačke i biciklističke staze u Pavlovcima (Program podrške brdsko-planinskim područjima -MRRFEU)

-65.464,59 kuna za sufinanciranje projekta Sanacija rasponske konstrukcije mosta na rijeci Orljavi (Program za poboljšanje infrastrukture na područjima naseljenim pripadnicima nacionalnih manjina- MRRFEU )

-120.000,00 kuna za sufinanciranje nabavke multifunkcionalnog komunalnog stroja (sufinanciranje projekata gradova i općina za poticanje razvoja komunalnog gospodarstva i ujednačavanje komunalnog standarda u 2022. godini-Ministarstvo prostornog uređenja graditeljstva i državne imovine

-te, 68.967,71 kuna od Tekija d.o.o. za sufinanciranje projekta aglomeracije.

**Šifra 6341 Tekuće pomoći od izvanproračunskih korisnika**

Prihodi po ovoj osnovi odnose se na prihode od Zavoda za zapošljavanje u iznosu 44.745,45 kuna vezano uz sufinanciranja zapošljavanja na javnim radovima u općini.

**Šifra 6413 Kamate na oročena sredstva i depozite po viđenju**

Prihodi se odnose na kamate na depozite po viđenju kod Adikko banke d.d. i isti su u odnosu na prethodnu godinu, te iznose 272,61 kn.

**Šifra 6421 Naknade za koncesije**

Prihodi po ovoj osnovi se odnose na pripadajuću naknadu za koncesiju zemljišta i u 2022. godini su niži za 50% u odnosu na prethodnu zbog slabije naplate tražbine.

**Šifra 6429 Ostali prihodi od nefinancijske imovine**

Prihodi po ovoj osnovi odnose se na sredstva naknade za zadržavanje nezakonito izgrađenih zgrada. 30% sredstva naknade je prihod lokalne samouprave na čijem se području nezakonito izgrađena zgrada nalazi i u 2022. Godini je ostvareno u iznosu od 43.965,24 kuna što je 129% više nego u prethodnoj godini zbog intenzivne naplate dospjelih tražbina.

**Šifra 6524 Prihodi od doprinosa za šume**

Prihodi po ovoj osnovi odnose se na doprinos za šume naplaćenog na području Općine Brestovac i u 2022. godini iznosi 1.449.719,56 kn što je 11% više od odnosu na prethodnu godinu.

**Šifra 6532 Komunalne naknade**

Prihodi komunalnih naknada ostvareni su u približnom iznosu kao i prethodne godine.

**Rashodi poslovanja:**

|  |  |  |
| --- | --- | --- |
| 3 RASHODI POSLOVANJA | 2021. | 2022 |
| 31 Rashodi za zaposlene | 907.236 | 878.149,97 |
| 32 Materijalni rashodi | 2.773.156 | 3.079.497,96 |
| 34 Financijski rashodi | 19.431 | 20.781,85 |
| 35 Subvencije | 59.950 | 62590,00 |
| 36 Pomoći dane u inozemstvo i unutar općeg proračuna | 184.305 | 209.143,48 |
| 37 Naknade građanima i kućanstvu na temelju osiguranja i druge naknade | 391.110 | 467.041,97 |
| 38 Ostali rashodi | 2.121.399 | 1.989.898,83 |
| UKUPNO | 6.456.587 | 6.707.104,06 |

**Šifra 311 Plaće bruto**

Rashodi za zaposlene manji su za 3,50% u odnosu na prethodnu godinu zbog smanjenja broja zaposlenih tijekom godine u javnim radovima.

**Šifra 321 Naknade troškova zaposlenima**

Rashodi po ovoj osnovi 9,50% su niži od rashoda iz prethodne godine zbog manje ostvarenih službenih putovanja.

**Šifra 323 Rashodi za usluge**

Rashodi su ostvareni u ukupnom iznosu od 1.607.148,86 kn što je oko 12% više u odnosu na prethodnu godinu. Ovi rashodi se najvećim dijelom odnose na usluge tekućeg i investicijskog održavanja komunalne infrastrukture (nerazvrstane ceste, javna rasvjeta), te rashodi za zdravstvene i veterinarske usluge ,komunalne usluge, računalne usluge.

**Šifra 329 Ostali nespomenuti rashodi poslovanja**

U izvještajnom razdoblju je utrošeno 624.582,06 kn. U odnosu na proteklu godinu ovi rashodi su veći za 2%. Smanjenje je značajno od 50% na naknadama za rad predstavničkih i izvršnih tijela jer 2022. godina nije izborna godina, a ostvaren je rast od 50% na pristojbama i naknadama, te ostalim nespomenutim rashodima poslovanja.

**Šifra 3431 Bankarske usluge i usluge platnog prometa**

Na ovoj poziciji troška iskazani su troškovi u iznosu od 20.781,85 kuna i veći su za 72% u odnosu na prethodno razdoblje zbog povećanja cijene bankarskih usluga.

**Šifra 3522 Subvencije trgovačkim društvima i zadrugama izvan javnog sektora**

Rashodi su na razini prethodne godine kao rezultat subvencioniranja novootvorenih smještajnih turističkih kapaciteta.

**Šifra 372 Ostale naknade građanima i kućanstvima iz proračuna**

Rashodi po ovoj osnovi ostvareni su u iznosu od 467.041,97 kn što je 19% u odnosu na prethodnu godinu. Rashodi se odnosi na jednokratne novčane pomoći, pomoći za novorođenče i sufinanciranje prijevoza učenika sukladno odluci.

**Šifra 3861 Kapitalne pomoći trgovačkim društvima u javnom sektoru**

Općina Brestovac je sukladno Ugovoru za javnu vodoopskrbu i javnu odvodnju Općine Brestovac kapitalno pomogla društvu Tekija d.o.o. u iznosu od 765.629,20 kuna kod izgradnje vodoopskrbnog i odvodnog sustava.

**Prihodi od prodaje nefinancijske imovine:**

|  |  |  |
| --- | --- | --- |
| 7 PRIHODI OD PRODAJE NEFINANCIJSKE IMOVINE | 2021. | 2022 |
| 71 Prihodi od prodaje neproizvedene dugotrajne imovine | 91.327 | 56.799,01 |
| 72 Prihodi od prodaje proizvedene dugotrajne imovine | 2.426 | 7.692,77 |
| UKUPNO | 93.753 | 64.491,78 |

**Šifra 7111 Zemljište**

Prihodi se odnose na prodaju poljoprivrednog zemljišta ostvarena u ovog godini i 38% su manji u odnosu na prethodnu godinu jer je većina ugovora o prodaji zemljišta dospjela i naplaćena.

**Šifra 721 Prihodi od prodaje proizvedene dugotrajne imovine**

Prihodi po ovoj osnovi odnose se na prihode od prodaje stanova na rate.

**Rashodi za nabavu nefinancijske imovine:**

|  |  |  |
| --- | --- | --- |
| 4 RASHODI ZA NABAVU NEFINANCIJSKE IMOVINE | 2021. | 2022 |
| 41 Rashodi za nabavu neproizvedene dugotrajne imovine | 98.837 | 70.665,43 |
| 42 Rashodi za nabavu proizvedene dugotrajne imovine | 3.841.375 | 3.401.727,25 |
| 45 Rashodi za dodatna ulaganja na nefinancijskoj imovini | 560.689 | 648.143,92 |
| UKUPNO | 4.500.900 | 4.120.536,60 |

**Šifra 4126 Ostala nematerijalna imovina**

Rashodi su niži za 13% u odnosu na prethodnu godinu a odnose se na obveze po ugovoru o sufinanciranju izrada katastra nekretnina za područje k.o. Daranovci i k.o. Zakorenje.

**Šifra 421 Građevinski objekti**

Rashodi su 15% niži u odnosu na prethodnu godinu i iznose 3.090.417,65 kn.

**Šifra 4213 Ceste, željeznice i ostali prometni objekti**

Rashodi su 66% manji u odnosu na prethodnu godinu i iznose 844.881,04 kn. Financirana je izgradnja pješačke staze u naselju Pavlovci, te sanacija pješačke staze u naselju Brestovac.

**Šifra 4314 Ostali građevinski objekti**

Rashodi su 51% viši u odnosu na prethodnu godinu i iznose 2.245.536,61 kn. Financirana je priključak električne energije i vode i odvodnje na lokaciji Ribnjak Brestovac, modernizacija javne rasvjete u naselju Rasna, modernizacija javne rasvjete u naselju Orljavac, modernizacija nerazvrstane ceste Donji Gučani-groblje, uređenje parkirališta i pristupne rampe uz zgradu općine, sanacija sustava odvodnje u Završju u ulici D. Cesarića, uređenje groblja u Brestovcu, uređenje javne površine za spomen obilježje Brestovac, te sanacija mosta na NC Orljavac-Podsreće.

**Šifra 4227 Uređaji,strojevi i oprema za ostale namjene**

Troškovi su se povećali za 3.007% u odnosu na prethodnu godinu zbog nabave strojeva i opreme za komunalni pogon: traktorske kosilice, malčera i multifunkcionalnog stroja sa opremom.

**Šifra 451 Dodatna ulaganja na građevinskim objektima**

U tekućoj godini općina je ulagala u preuređenje mjesnog doma u Skenderovcima i Busnovima, te je platila priključak vode u mjesnom domu Ivandol.

**Bilješke uz obrazac Bilanca:**

Ukupna imovina u 2022. godini povećana je za 5,1% u odnosu na prethodnu godinu i iznosi 48.601.490,82 kn. Povećanje imovine se većim dijelom odnosi na povećanje nefinancijske imovine. Obveze su se u odnosu na početno stanje smanjile za 46% i na dan 31. prosinca 2022. godine iznose 375.579,46 kn. Vlastiti izvori povećani su za 5,9% u odnosu na prethodnu godinu i iznose 48.225.911,36 kn.

**Šifra 021 i 02921 građevinski objekti**

Na navedenoj poziciji došlo je do povećanja imovine za 7,9% zbog ulaganja u izgradnja pješačke staze u naselju Pavlovci, te sanacija pješačke staze u naselju Brestovac, priključak električne energije i vode i odvodnje na lokaciji Ribnjak Brestovac, modernizacija javne rasvjete u naselju Rasna, modernizacija javne rasvjete u naselju Orljavac, modernizacija nerazvrstane ceste Donji Gučani-groblje, uređenje parkirališta i pristupne rampe uz zgradu općine, sanacija sustava odvodnje u Završju u ulici D. Cesarića, uređenje groblja u Brestovcu, uređenje javne površine za spomen obilježje Brestovac, te sanacija mosta na NC Orljavac-Podsreće. U tekućoj godini općina je ulagala u preuređenje mjesnog doma u Skenderovcima, te je platila priključak vode u mjesnom domu Ivandol.

**Šifra 022 i 02922 Postrojenja i oprema**

Vrijednost postrojenja i opreme se povećala za 29% u odnosu na prethodnu godinu zbog nabave strojeva i opreme za komunalni pogon: traktorske kosilice, malčera i multifunkcionalnog stroja sa opremom.

**Šifra 051 Građevinski objekti u pripremi**

Općina Brestovac ima evidentiranu sljedeće građevinske objekte u pripremi u ukupnom iznosu od 680.935,45 kuna:

1. Dječji vrtić-novi 212.187,50 kuna,
2. Preuređenje mjesnog doma Busnovi 246.685,00 kuna,
3. Most u naselju Boričevci u iznosu od 222.062,95 kuna.

**Šifra 055 Ostala nematerijalna proizvedena imovina u pripremi**

Općina Brestovac ima evidentiranu sljedeću nematerijlnu proizvedenu imovinu u pripremi u ukupnom iznosu od 2.277.558,56 kuna:

1. Geodetska izmjera k.o. Daranovci i k.o. Zakorenje u iznosu od 1.877.539,56 kuna,
2. Projekt za dječji vrtić i školu u naselju Orljavac u iznosu od 400.019,00 kuna.

.

**Šifra 11 Novac u banci i blagajni**

Navedena stavka odnosi se na novčana sredstva na računima i u blagajni. Stanje računa HR9225000091803500004 na dan 31. prosinca 2022. godine iznosi 1.930.051,24 kn. Stanje gotovog novca u glavnoj i porto blagajni na dan 31. prosinca 2022. godine iznosi 905,00 kn.

**Šifra 1514 Dionice i udjeli u glavnici**

Odnosi se na udio Općine Brestovac u vlasništvu trgovačkog društva Tekija d.o.o. iz Požege.

**Šifra 16 Potraživanja za prihode poslovanja**

Navedena potraživanja odnose se na potraživanja za poreze, potraživanja za prihode od imovine, te na potraživanja za upravne i administrativne pristojbe, pristojbe po posebnim propisima i naknade.

**Šifra 161 Potraživanja za poreze**

Potraživanja za poreze odnose na potraživanja za porez na potrošnju, porez na tvrtku, porez na kuće za odmor i porez na promet nekretnina. Navedena potraživanja iznose 177.804,88 kuna, a Porezna uprava obavlja poslove vezano za utvrđivanje i naplatu općinskih poreza.

**Šifra 169 Ispravak vrijednosti potraživanja**

Zbog starosti duga preko jedne godine i više, za potraživanja na šifri 161 do 168 su ispravljene vrijednosti u iznosu od 277.895,73 kuna.

**Šifra 171 Potraživanja od prodaje nefinancijske imovine**

Navedena potraživanja u ukupnom iznosu od 354.546,84 kn odnose se na potraživanja za prihode od prodaje poljoprivrednog zemljišta i potraživanja za prodane stanove.

**Šifra 179 Ispravak vrijednosti potraživanja za prodanu nefinancijsku imovinu**

Zbog starosti duga preko jedne godine , za potraživanja na poziciji 171 je ispravljena vrijednost u iznosu od 238.469,99 kuna.

**Šifra 2 Obveze**

Stanje obveza iskazano na dan 31. prosinca 2022. godine iznosi 375.579,46 kn od toga dospjele obveze iznose 0,00 kn i nedospjele obveze 375.579,46 kn.

Nedospjele obveze odnose se na obveze za rashode poslovanja u iznosu od 367.029 kn (plaće zaposlenih za prosinac 2022. godine koje dospijevaju u siječnju 2023. godine u iznosu od 73.520,71 kn, te materijalni rashodi koji se odnose na plaćanja električne energije, odvoza smeća, troškova voda, telefona i ostalih redovnih troškova koji dospijevaju u siječnju 2023. godine u iznosu od 149.960,07 kn, obveze za financijske rashode 187,55 kn, obveze za subvencije 2.650 kuna, obveze za naknade građanima 4.749,91 kn, ostale tekuće obveze 22.639,47 kn, obveze za nabavu nefinancijske imovine u iznosu od 121.871,75 kn.

**Šifra 9 Vlastiti izvori**

U odnosu na prethodnu godinu vlastiti izvori su se povećali i iznose 48.225.911,36 kn. Došlo je do povećanja vlastitih izvora iz proračuna zbog nabave opreme i investicija u dugotrajnu imovinu.

Na dan 31. prosinca 2022. godine višak prihoda poslovanja iznosi 22.735.629,21 kn, višak primitka od financijske imovine iznosi 3.203,20 kn, što sveukupno iznosi 22.738.832,41 kn.

Manjak prihoda od nefinancijske imovine iznosi 21.399.988,74 kn.

**Šifra 991 i 996 Izvanbilančni zapisi**

Izvanbilančni zapisi se odnose na ulaganje općine u tuđu imovinu:

1. Kapelica Deževci 185.457,03 kn,
2. NK Mladost Pavlovci 348.681,40 kn,
3. Lovačka kuća Orljavac 22.667,60 kn,
4. Rukometno igralište Brestovac 20.197,10 kn,
5. Ribička kuća Zvečevo 23.918,10 kn
6. Školska dvorana, 4.466.228,08 kn,
7. Lovačka kuća Bolomače 33.221,01 kn,
8. Dječje igralište Skenderovci 42.603,02 kn,

te na izdane zadužnice:

1. Vjerovniku Ina d.d. temeljem Ugovora o korištenju kreditne INA kartice, iznos do 50.000,00 kn, OV-5605/13,
2. Vjerovniku Fond za zaštitu okoliša i energetsku učinkovitost, temeljem jamstva po ugovoru za nabavku spremnika, iznos do 100.000,00 kuna, OV-6330/2018,
3. Vjerovniku Fond za zaštitu okoliša i energetsku učinkovitost, temeljem jamstva po ugovoru za nabavku spremnika, iznos do 50.000,00 kuna, OV-6331/2018,
4. Vjerovniku RH; Ministarstvo regionalnog razvoja i fondova EU,temeljem jamstva po ugovoru-izrada projektne dokumentacije, iznos do 500.000,00 kuna, OV-6929/18.,
5. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje adaptacije mjesnog doma Pavlovci, iznos do 500.000,00 kuna, OV-5558/19,
6. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje sanacije kolničke konstrukcije NC Brestovac-Dolac, iznos do 500.000,00 kuna, OV-5559/19,
7. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje pješačke i biciklističke staze u Nurkovcu, iznos do 500.000,00 kuna, OV-5562/20,
8. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje pješačke i biciklističke staze u Završju, iznos do 500.000,00 kuna, OV-5563/20,
9. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sanacija rasponske konstrukcije mosta na rijeci Orljavi, iznos do 500.000,00 kuna, OV-7540/20.
10. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje pješačke staze u Zakorenju, iznos do 500.000,00 kuna, OV-7038/2021.
11. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje pješačke staze u naselju Pavlovci, iznos do 500.000,00 kuna, OV-6126/2022.

Osim navedenih izdanih zadužnica, Općina Brestovac nema ugovorne odnose i slično koji uz ispunjenje određenih uvjeta mogu postati obveza ili imovina (dana kreditna pisma, hipoteke i slično), niti vodi bilo kakve sudske sporove.

**Bilješke uz obrazac Obveze:**

Stanje obveza 1. siječnja 2022 godine, odgovara stanju obveza na kraju prosinca 2021. godine i iznosi 699.119,34 kn. To je početno stanje iskazano u Izvještajima o obvezama za sva razdoblja u 2022. godini.

Stanje obveza iskazano na dan 31. prosinca 2022. godine iznosi 375.579,46 kn od toga dospjele obveze iznose 0,00 kn i nedospjele obveze 375.579,46 kn.

Nedospjele obveze odnose se na obveze za rashode poslovanja u iznosu od 367.029 kn (plaće zaposlenih za prosinac 2022. godine koje dospijevaju u siječnju 2023. godine u iznosu od 73.520,71 kn, te materijalni rashodi koji se odnose na plaćanja električne energije, odvoza smeća, troškova voda, telefona i ostalih redovnih troškova koji dospijevaju u siječnju 2023. godine u iznosu od 149.960,07 kn, obveze za financijske rashode 187,55 kn, obveze za subvencije 2.650 kuna, obveze za naknade građanima 4.749,91 kn, ostale tekuće obveze 22.639,47 kn, obveze za nabavu nefinancijske imovine u iznosu od 121.871,75 kn.

Brestovac, 27. veljače 2023. godine

Općinski načelnik:

Zdravko Mandić, ing.

Osoba za kontakt: Sanda Marinac, dipl. oec.

Telefon i e-mail za kontakt: 034 281 697, sanda.marinac@po.t-com.hr